open-index/open-wikipedia-markdown huggingface dataset:
Απάου-γιε Κιούν

Το **Απάου-γιε Κιούν** ή **Απάου Γιε Κιούν** είναι νησί στα ανοικτά των ακτών της πολιτείας Ραχίν στη Μιανμάρ (πρώην Βιρμανία).

## Γεωγραφία
Το Απάου-γιε Κιούν είναι νησί με μήκος 1.4 χιλιομέτρων και πλάτος 0.4 χιλιομέτρων. Χωρίζεται από την ακτή του Ραχίν από ένα στενό πλάτους 500 μέτρων (0.5 χιλιόμετρα).

Το νησί είναι κατάφυτο και έχει μέγιστο ύψος 90 μέτρα. Υπάρχουν ηφαίστεια λάσπης περίπου 2 χιλιόμετρα δυτικά και ΒΔ του νησιού.

## Δείτε επίσης
* Κατάλογος νησιών της Βιρμανίας

## Παραπομπές


## Εξωτερικοί σύνδεσμοι
* Why Kitesurfing Could Soon Soar in Myanmar

Κατηγορία:Νησιά της Βιρμανίας
Ασράφ Γανί

Ο **Ασράφ Γανί** (Mohammad Ashraf Ghanī Ahmadzai (Παστούν/محمد اشرف غني احمدزی) (19 Μαΐου 1949-) είναι Αφγανός πολιτικός και  
και πρώην πρόεδρος του Αφγανιστάν (21 Σεπτεμβρίου 2014 - 15 Αυγούστου 2021).

Με την ανάληψη της εξουσίας από τους Ταλιμπάν τον Αύγουστο του 2021,  ο Γανί με εκατόν εξήντα εννιά εκατομμύρια δολάρια έφυγε εσπευσμένα από τη χώρα, εγκαταλείποντας το  αξίωμά του, με προορισμό την Τουρκία.

Έχει χρηματίσει  μεταξύ άλλων Υπουργός Οικονομικών της Ισλαμικής Δημοκρατίας του Αφγανιστάν στη κυβέρνηση του Χαμίντ Καρζάι (2002 - 2004), Πρύτανης στον Πανεπιστήμιο της Καμπούλ, (2004 - 2009), σύμβουλος της Παγκόσμιας Τράπεζας, υπό την ιδιότητα του Ανθρωπολόγου (1991 - 2001), και καθηγητής Ανθρωπολογίας στο Πανεπιστήμιο Τζονς Χόπκινς (1983 - 1991).

## Προεδρικές θητείες
Έθεσε υποψηφιότητα για την Προεδρία της χώρας στις Προεδρικές εκλογές του 2009, όπου κατέλαβε την 4η θέση, πίσω από τους Χαμίντ Καρζάι, Αμπντουλάχ Αμπντουλάχ και Ραμαζάν Μπασχάρντοστ. 

Στις Προεδρικές εκλογές του 2014, ο Γανί ήρθε δεύτερος  με 32% των ψήφων έναντι 45% για τον Αμπντουλάχ. Στο δεύτερο γύρο όμως,  κατάφερε να κερδίσει τον Αμπντουλλάχ με ποσοστό 56,44% των ψήφων. Αν και ο Αμπντουλάχ αμφισβήτησε τα αποτελέσματα των εκλογών, η ανεξάρτητη εφορευτική επιτροπή, ανακήρυξε τον Γκάνι Πρόεδρο της χώρας.

Στις 28 Σεπτεμβρίου 2019 διεξήχθησαν προεδρικές εκλογές, τις οποίες κέρδισε ο Γανί, σύμφωνα με τα αποτελέσματα που ανακοινώθηκαν με μεγάλη καθυστέρηση πέντε μήνες μετά. Ορκίστηκε ως πρόεδρος στις 9 Μαρτίου 2020, παρότι ο αντίπαλός του, Αμπντουλάχ Αμπντουλάχ, αρνήθηκε να αναγνωρίσει το αποτέλεσμα και κινήθηκε προς τον σχηματισμό παράλληλης κυβέρνησης.

## Αποχώρηση από την Προεδρία
Στις 15 Αυγούστου 2021, ο Γανί έφυγε από το Αφγανιστάν με την γυναίκα του και δύο συνεργάτες του καθώς οι Ταλιμπάν καταλάμβαναν την Καμπούλ. Το προεδρικό παλάτι, καταλήφθηκε μετά από λίγες ώρες. Αφγανοί αξιωματούχοι δήλωσαν ότι ο Γανί κατέφυγε στην πρεσβεία των ΗΠΑ το πρωί της Κυριακής. Από τότε αναφέρεται ως ο *πρώην πρόεδρος*. 

Την ίδια ημέρα, ο πρώτος αντιπρόεδρος Αμρουλάχ Σαλέχ δήλωσε ότι αναλάμβανε ως υπηρεσιακός πρόεδρος, σύμφωνα με το Σύνταγμα της χώρας. 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Αφγανιστάν
Κατηγορία:Πόλεμος στο Αφγανιστάν 2001 - 2021
Αμπντουλάχ Αμπντουλάχ

Ο **Αμπντουλάχ Αμπντουλάχ** (Abdullah Abdullah, Dari / Paşto: عبدالله عبدالله, 
(γενν. 1960) είναι Αφγανός πολιτικός και υπηρετεί ως αρχηγός της Ισλαμικής Δημοκρατίας του Αφγανιστάν από τον Σεπτέμβριο του 2014. Από τον Οκτώβριο του 2001 έως τον Απρίλιο του 2005, υπηρέτησε ως υπουργός Εξωτερικών. Πριν από αυτό ήταν ανώτερο μέλος της Βόρειας Συμμαχίας που εργάστηκε ως σύμβουλος του Αχμάτ Σαχ Μασούντ. Εργάστηκε επίσης ως ιατρός κατά τα τέλη της δεκαετίας του 1990.

Ο Αμπντουλάχ έτρεξε εναντίον του προέδρου Χαμίντ Καρζάι στις προεδρικές εκλογές του Αφγανιστάν το 2009, τερματίζοντας στη δεύτερη θέση με το 30,5% των συνολικών ψήφων. Το 2010, δημιούργησε το Συνασπισμό για την Αλλαγή και την Ελπίδα (σήμερα Εθνικός Συνασπισμός του Αφγανιστάν), το οποίο είναι ένα από τα κορυφαία δημοκρατικά αντιπολιτευτικά κινήματα στο Αφγανιστάν. Το 2011, ο συνασπισμός μετατράπηκε σε Εθνικό Συνασπισμό του Αφγανιστάν. Έλαβε μέρος ξανά στις προεδρικές εκλογές του 2014 και πήγε στον δεύτερο γύρο με ποσοστό 45%. Ο πλησιέστερος αντίπαλός του, ο Ασράφ Γκάνι, εξασφάλισε το 35% της συνολικής ψήφου. Λόγω σημείων απάτης, τα αποτελέσματα του δεύτερου γύρου αμφισβητήθηκαν έντονα και οδήγησαν σε αδιέξοδο. Παρά την αμφισβήτηση των αποτελεσμάτων του δεύτερου γύρου εκλογών, το τελικό πιστοποιημένο αποτέλεσμα της Ανεξάρτητης Εκλογικής Επιτροπής του Αφγανιστάν δείχνει ότι ο Άσραφ Γκάνι έλαβε το 55,3% των ψήφων, ενώ ο Αμπντουλάχ Αμπντουλάχ είχε εξασφαλίσει το 44,7% των ψήφων. Μετά από μήνες συνομιλιών και αμερικανικής διαμεσολάβησης, οι δύο υποψήφιοι εγκαθίδρυσαν μια εθνική κυβέρνηση ενότητας στην οποία ο Αμπντουλάχ παίζει ρόλο αρχηγού της Ισλαμικής Δημοκρατίας του Αφγανιστάν.

## Παραπομπές


## Εξωτερικοί σύνδεσμοι
* 

Κατηγορία:Ηγέτες εν ενεργεία
Κατηγορία:Αφγανοί πολιτικοί
Γουλιέλμος Α΄ του Μομφερράτου

Ο **Γουλιέλμος Α΄**, ιταλ. Guglielmo I (απεβ. πριν το 933) από τον Οίκο των Αλεράμιτσι είναι ο προπάτορας της δυναστείας, που κυβέρνησε το Μομφερράτο το διάστημα 924-1305.

## Βιογραφία
Σύμφωνα με τα *Πεπραγμένα τού αυτοκράτορα Βερεγγάριου Α΄ (Gesta Berengarii Imperatoris)*, ο Γουλιέλμος Α΄ ήταν Φράγκος, που πέρασε τις Άλπεις με 300 ακολούθους το 888/9 για να πολεμήσει στο πλευρό τού Γουίδων Γ΄ των Γουιδονιδών δούκα τού Σπολέττο ενάντια στον Βερεγγάριο Α΄ των Ουνρουοτσιδών μαρκήσιο τού Φρίουλι για το σιδηρούν στέμμα της Λομβαρδίας. Προφανώς εγκαταστάθηκε στη βορειοδυτική Ιταλία, μάλλον με την υποστήριξη τού Γουίδωνα Γ΄ και έλαβε τελικά τον τίτλο τού κόμη. Όταν απεβίωσε ο Γουίδων Γ΄, φαίνεται πως υποστήριξε τον Βερεγγάριο Α΄, διότι το 921 οι *εκλαμπρότατοι κόμητες (illustres comites)* Γουλιέλμος Α΄, Λάμπερτ, αρχιεπίσκοπος του Μιλάνου, Γκίζελμπερτ και Σάμσον αποκαλούνται *αγαπητοί πιστοί (dilectissimi fideles)* τού βασιλιά. Αντιτέθηκαν στον Αδαλβέρτος Β΄ της Ιβρέας, που εξεγέρθηκε εναντίον τού Βερεγγάριου Β΄.

Ο Γουλιέλμος Α΄ μετέφερε τη συμμαχία του πάλι μετά την αποβίωση τού βασιλιά: εμφανίζεται για τελευταία φορά το 924, παρεμβαίνοντας υπέρ τού επισκόπου της Πλακεντίας στον Ροδόλφο Β΄ των Παλαιών Γουέλφων της Βουργουνδίας, που ήταν διεκδικητής τού στέμματος. Δεν εμφανίζεται ξανά και το δίπλωμα τού γιου του το 933 θέτει την αποβίωσή του το διάστημα 924-933. Η άποψη ιστορικών ότι ζούσε το 961, οφείλεται σε λανθασμένη ερμηνεία τού καταστατικού ίδρυσης της μονής τού Γρατσάνο από τον Άλεραμ το έτος αυτό.

## Οικογένεια
Οι εικασίες καταγωγής της δικής του ή της συζύγου του από τη Σαξονία ή το Κεντ δεν ερείδονται σε έγγραφα. Είχε γιο:
* Αλεράμο απεβ. 991, μαρκήσιος τού Μομφερράτου.

## Πηγές
* Caravale, Mario, ed. (2003), "Guglielmo I", Dizionario Biografico degli Italiani, 60 Grosso – Guglielmo da Forlì, Rome: Instituto della Enciclopedia italiana.

Κατηγορία:Οίκος των Αλεράμιτσι
Τζωρτζ Νέβιλ, 13ος βαρόνος του Μπεργκαβεννί

Ο **Τζωρτζ Νέβιλ, 13ος βαρόνος του Μπεργκαβεννί** (1659 - 11 Μαρτίου 1721) Άγγλος ευγενής, 13ος Βαρόνος του Μπεργκαβεννί ήταν μεγαλύτερος γιος του Τζωρτζ Νέβιλ (πέθανε το 1665) μέλους της Οικογένειας Νέβιλ, δισέγγονου του Έντουαρντ Νέβιλ, 8ου βαρόνου του Μπεργκαβεννί, και της Μαρίας Ουιτλοκ. Η μητέρα του ήταν κόρη του μεγάλου δικηγόρου Σερ Μπάλστροντ Ουιτλοκ (1605 - 1675) και της δεύτερης συζύγου του Φραγκίσκης Ουίλομπι, διαδέχθηκε στην βαρονία του Μπεργκαβεννί τον άτεκνο μακρινό ξάδελφο του Τζωρτζ Νέβιλ, 12ο βαρόνο του Μπεργκαβεννί.

## Οικογένεια

Με την σύζυγο του Άννα Γουόκερ (22 Οκτωβρίου 1698), κόρη του καπετάνιου Νεεμία Γουόκερ απέκτησε :

*Χένρι Νέβιλ (1702 - 1710)
*Τζωρτζ Νέβιλ, 14ος βαρόνος του Μπεργκαβεννί
*Τζέιν Νέβιλ (1703 - 1786)
*Έντουαρντ Νέβιλ, 15ος βαρόνος του Μπεργκαβεννί

Ο γάμος ήταν ατυχής και το ζεύγος χώρισε (1712), η Άννα παντρεύτηκε σε δεύτερο γάμο τον Τζων Γουέστ, 1ο κόμη του Ντε λα Γουόρ και πέθανε το 1748.

## Παραπομπές


Κατηγορία:Οικογένεια Νέβιλ
Αλεράμο του Μομφερράτου

O **Αλεράμο**, ιταλ. Aleramo (απεβ. 991) από τον Οίκο των Αλεράμιτσι ήταν μαρκήσιος τού Μομφερράτου & της Λιγουρίας στη βόρειο Ιταλία.

## Βιογραφία
Ήταν γιος τού Γουλιέλμου Α΄ μαρκησίου τού Μομφερράτου.

Αναφέρεται για πρώτη φορά σε έγγραφο τού 933, όταν έλαβε ένα φέουδο κοντά στο Βερτσέλλι από τον Ούγο των Μποζοντιδών βασιλιά της Λομβαρδίας ("Ιταλίας"). Το 955 τού αποδόθηκαν οι γαίες, που τώρα αποτελούν την επαρχία της Αλεσσάνντρια.

Το 958 διορίστηκε μαρκήσιος από τον Βερεγγάριο Β΄ των Ιβρέα βασιλιά της Λομβαρδίας και νυμφεύτηκε την κόρη του. Ωστόσο τρία έτη μετά έλαβε το μέρος τού Όθωνα Α΄ της Γερμανίας, που τού έδωσε περισσότερες κτήσεις στη Λάνγκε και γαίες από το Τάναρο, την Όρμπα και τη θάλασσα της Λιγουρίας. Οι νέες κτήσεις ευνοήθηκαν από τη σύζυγο τού Όθωνα Α΄, την Αδελαΐδα των Παλαιών Γουέλφων, κόρη τού Βερεγγάριου Β΄.

Όταν η Λομβαρδία περιήλθε υπό τον άμεσο έλεγχο τού βασιλιά της Γερμανίας το 962, οι τίτλοι τού Αλεράμο επικυρώθηκαν από τον Όθωνα Α΄. Ο Αλεράμο τάφηκε στο Γκρατσάνο Μπαντόλιο της επαρχίας Άστι· το επιτάφιο μνημείο του, ένα ψηφιδωτό με δύο μυθικά πλάσματα, αποκαταστάθηκε τον 16ο και τον 20ο αι.

## Οικογένεια
Νυμφεύτηκε πρώτα την Αδελαΐδα και είχε τέκνα:
* Γουλιέλμος Β΄ απεβ. πριν το 961, συγκυβερνήτης τού πατέρα του.
* Όθων Α΄ π. 1015-1084, μαρκήσιος τού Μομφερράτου.
* Άνσελμ Α΄, μαρκήσιος της Λιγουρίας. Είναι ο ιδρυτής του κλάδου ντελ Βάστο:
** Άνσελμ Β΄, μαρκήσιος της Λιγουρίας.
*** Όθων, μαρκήσιος της δυτικής Λιγουρίας
**** Βονιφάτιος, μαρκήσιος της δυτικής Λιγουρίας.
**** Μαμφρέδος, μαρκήσιος τού Σαλούτσο.
***** Αδελαΐδα, παντρεύτηκε πρώτα τον Ρογήρο Α΄ της Σικελίας και μετά τον Βαλδουίνο Α΄ της Ιερουσαλήμ.
***** Ερρίκος κύριος τού Πατερνό & της Μπούτερα στη Σικελία.

Έπειτα ο Αλεράμο έκανε δεύτερο γάμο με την Γκέρμπεργκα των Ιβρέα, κόρη τού Βερεγγάριου Β΄ της Λομβαρδίας.

## Πηγές
* Circolo Culturale ''I Marchesi del Monferrato''

Κατηγορία:Οίκος των Αλεράμιτσι
Τζωρτζ Νέβιλ, 14ος βαρόνος του Μπεργκαβεννί

Ο **Τζωρτζ Νέβιλ, 14ος βαρόνος του Μπεργκαβεννί** (16 Μαΐου 1702 - 15 Νοεμβρίου 1723) Άγγλος ευγενής από την Οικογένεια Νέβιλ, 14ος Βαρόνος του Μπεργκαβεννί ήταν δεύτερος αλλά μεγαλύτερος επιζήσας γιος του Τζωρτζ Νέβιλ, 13ου βαρόνου του Μπεργκαβεννί και της Άννας Γουόκερ. Γεννήθηκε στις 16 Μαΐου 1702 και βαπτίστηκε στις 26 Αυγούστου στην Σαιν Μαρτίν ιν δε Φίλντς, διαδέχθηκε τον πατέρα του στην βαρονία στις 7 Μαρτίου 1721. Έκανε εγγραφή στο Διεθνές Κολέγιο της Οξφόρδης (13 Σεπτεμβρίου 1722).

Ο Τζωρτζ Νέβιλ παντρεύτηκε στις 21 Φεβρουαρίου 1722 στην Σαιν Μαρία Μαγδαληνή της Όλντ Φις Στρίιτ την Ελισάβετ Θορνίκροφτ (πέθανε το 1778). Πέθανε από ευλογιά στις 15 Νοεμβρίου 1723 στην Σόχο Σκουάε και τάφηκε στο Σέφιλντ του Σάσσεξ. Η χήρα του Ελισάβετ γέννησε δυο μεταθανάτια δίδυμα κορίτσια στις 20 Νοεμβρίου 1723 που πέθαναν και τα δυο μαζί την 1 Δεκεμβρίου 1723. Ο διάδοχος του στην βαρονία ήταν ο μικρότερος αδελφός του Έντουαρντ Νέβιλ, 15ος βαρόνος του Μπεργκαβεννί, η χήρα του παντρεύτηκε σε δεύτερο γάμο τον Αλούρέντ Πίνκ του Τότεναμ Χαι Κρος (πέθανε το 1755). Ο ιστορικός Τόμας Χιρν (1678 - 1735) περιγράφει τον Μπεργκαβεννί *"πολύ έξυπνο ευγενή νέο αλλά σημαντικά παραμορφωμένο"*.

## Παραπομπές
 


## Πηγές

*Cokayne, George E. (1910). Gibbs, Vicary, ed. The complete peerage of England, Scotland, Ireland, Great Britain and the United Kingdom, extant, extinct, or dormant. I, Ab-Adam to Basing. London: St. Catherine Press.
*Foster, Joseph (1888). Alumni Oxonienses 1715–1886. III, L–R. Oxford: Parker & Co.

Κατηγορία:Οικογένεια Νέβιλ
Καταφύγιο Άγριας Ζωής της Λίμνης Ιντάουγκγι

Το **Καταφύγιο Άγριας Ζωής της Λίμνης Ιντάουγκγι** είναι καταφύγιο άγριας ζωής στη Μιανμάρ. Βρίσκεται στην δήμο Μόχνγιν στην πολιτεία Κατσίν. Καταλαμβάνει έκταση 775 τ.χλμ. και ιδρύθηκε το 1999. Το Υπουργείο Δασών της Κυβέρνησης της Μιανμάρ ανακοίνωσε τη λίμνη Ιντάουγκγι με επιφάνεια 25.901 εκτάριων και πέντε γύρω δάση διατηρεί με έκταση 55.598 εκατρίων, συνολικής έκτασης 81.499 εκταρίων ως "Καταφύγιο Λίμνης Ιντάουγκγι" με Αρ. Γνωστοποίησης (39/2004) ημερομηνίας 9-8-2004. Στις 18 Δεκεμβρίου του 2003, αναγνωρίζεται ως Πάρκο Κληρονομιάς ASEAN. Η περιοχή είναι σπίτι για σπάνια είδη πουλιών και άλλα άγρια ζώα, συμπεριλαμβανομένων των άγριων ελεφάντων, μπαντένγκ και γκαούρ, πουλιών του δάσους και σπάνιων ειδών.

Ο οδικός δακτύλιος του Ιντάουγκγι καλύπτει απόσταση 105 χιλιομέτρων.

* Χωριό Ναντμόνγκ προς χωριό Νιαούνγκμπιν (40 χιλιόμετρα)
* Χωριό Νιαούνγκμπιν προς χωριό Τσαούνγκγουα-Μάνα Χάου (35 χιλιόμετρα)
* Χωριό Μάνα Χάου προς Χωριό Ναντμόνγκ (29 χιλιόμετρα)

## Παραπομπές


Κατηγορία:Προστατευόμενες περιοχές στη Μιανμάρ
Ουβέα

Η **Ουβέα** () είναι νησί και δήμος της επαρχίας των Νήσων Λουαγιοτέ της Νέας Καληδονίας, μιας υπερπόντιας κτήσης της Γαλλίας στον Ειρηνικό ωκεανό. Ο οικισμός Fajawé, στο νησί Ουβέα, είναι το διοικητικό κέντρο του δήμου.

## Παραπομπές


## Εξωτερικοί σύνδεσμοι
* 

Ουβεα
Γουλιέλμος Β΄ του Μομφερράτου

Ο **Γουλιέλμος Β΄**, ιταλ. Guglielmo II (απεβ. π. 961) από τον Οίκο των Αλεράμιτσι ήταν μαρκήσιος τού Μομφερράτου μαζί με τον πατέρα του.

## Βιογρραφία
Ήταν ο πρωτότοκος γιος τού Αλεράμο μαρκησίου του Μομφερράτου και της Αδελαΐδας. Έλαβε το όνομα τού πάππου του Γουλιέλμου Α΄ μαρκησίου τού Μομφερράτου και προπάτορα τού Οίκου.

Φαίνεται πως κυβέρνησε μαζί με τον πατέρα του και προαπεβίωσε αυτού. Η μόνη αναφορά τού ονόματος τού Γουλιέλμου Β΄ είναι σε ένα έγγραφο ίδρυσης αββαείου από τον Αλεράμο: "pro anime nostre et quondam Gulielmi qui fuit filius et filiaster atque germanus noster seu parentum nostrum mercede".

## Πηγές
* Merlone, Rinaldo. *Prosopografia Aleramica (secolo X e prima metà del XI)*.
*Marchesi di Monferrato: Guglielmo II.

Κατηγορία:Οίκος των Αλεράμιτσι
Έντουαρντ Νέβιλ, 15ος βαρόνος του Μπεργκαβεννί

Ο **Έντουαρντ Νέβιλ, 15ος βαρόνος του Μπεργκαβεννί** (1705 - 9 Οκτωβρίου 1724) Άγγλος ευγενής από την Οικογένεια Νέβιλ, 15ος Βαρόνος του Μπεργκαβεννί ήταν δεύτερος γιος του Τζωρτζ Νέβιλ, 13ου βαρόνου του Μπεργκαβεννί και της συζύγου του Άννας Ουόλκερ. Διαδέχθηκε τον μεγαλύτερο αδελφό του Τζωρτζ Νέβιλ, 14ο βαρόνο του Μπεργκαβεννί που πέθανε στις 15 Νοεμβρίου 1723 πρόωρα και άτεκνος.

Παντρεύτηκε στις 6 Μαΐου 1724 την Αικατερίνη Τάττον, κόρη του Υπολοχαγού Γουίλιαμ Τάττον και της συζύγου του Ελισάβετ Μπουλ αδελφή του Σερ Τζων Μπουλ αλλά πέθανε την ίδια χρονιά πρόωρα και άτεκνος. Ο Έντουαρντ Νέβιλ δεν απέκτησε παιδιά και τον διαδέχτηκε ο πρώτος του ξάδελφος Γουίλιαμ Νέβιλ, 16ος βαρόνος του Μπεργκαβεννί που παντρεύτηκε την χήρα του.

## Παραπομπές
 		


## Πηγές

*Burke, John. A Genealogical And Heraldic Dictionary Of The Peerage And Baronetage Of The British Empire, Sixth Edition, London, Henry Colburn, Publisher, Great Marlborough Street

Κατηγορία:Οικογένεια Νέβιλ
Όθων Α΄ του Μομφερράτου

Ο **Όθων Α΄ του Μομφερράτου** (, αποβιώσας το 991), Μαρκήσιος του Μομφερράτου (991) από τον Οίκο των Αλεράμιτσι, ήταν δεύτερος γιος τού Αλεράμο του Μομφερράτου και της πρώτης συζύγου του Αδελαΐδας.

## Βιογραφία
Ο Όθων δεν εμφανίζεται με τους γονείς του και τον νεότερο αδελφό του Άνσελμ Α΄ στο διάταγμα ίδρυσης της μονής τού Γκρατσάνο το 961. Ο πατέρας του απεβίωσε (967) και η μαρκιωνία διασπάστηκε: ο Όθων Α΄ έλαβε την Μαρκιωνία του Μομφερράτου και ο Άνσελμ Α΄ τη Λιγυρία. Ο πρωτότοκος αδελφός τους Γουλιέλμος Α΄ του Μομφερράτου είχε ήδη αποβιώσει. 
Ο Όθων Α΄ δεν εμφανίζεται με τον τίτλο τού μαρκησίου σε διάταγμα της εποχής του, εμφανίζεται όμως σε διατάγματα των απογόνων του. Αναφέρεται στην επικύρωση των ιδιοκτησιών τού αβαείου της Φρουτουάρια με τον τίτλο του μαρκησίου στο πατρώνυμο, πιθανότατα του αποδόθηκε τιμητικά από τους απογόνους του.
Πέθανε το 991 όπως φαίνεται στο διάταγμα ίδρυσης της μονής τού Σπίνιο που σχεδίασε ο ίδιος και ολοκληρώθηκε από τον γιο του.

## Οικογένεια
Με άγνωστη σύζυγο απέκτησε :

*Γουλιέλμος Γ΄ του Μομφερράτου
*Ριπράνντο.
*Όττα.
*Βαλντράντα

## Παραπομπές


## Πηγές
*  

Κατηγορία:Οίκος των Αλεράμιτσι
Γουίλιαμ Νέβιλ, 16ος βαρόνος του Μπεργκαβεννί

Ο **Γουίλιαμ Νέβιλ, 16ος βαρόνος του Μπεργκαβεννί** (πριν το 1701 - 1744) Άγγλος ευγενής από την Οικογένεια Νέβιλ, 16ος Βαρόνος του Μπεργκαβεννί ήταν γιος του Σερ Έντουαρντ Νέβιλ (1664-1701) και της Χάννας (1668-1764) κόρης του Ζερβάς Θορπ του Μπρόκχυρστ. Ο πατέρας του μικρότερος αδελφός του Τζωρτζ Νέβιλ, 13ου βαρόνου του Μπεργκαβεννί πέθανε σε ένα πλοίο ανοιχτά της Βιρτζίνια. Ο Γουίλιαμ Νέβιλ διαδέχθηκε στην βαρονία του Μπεργκαβεννί τον πρώτο του ξάδελφο Έντουαρντ Νέβιλ, 15ο βαρόνο του Μπεργκαβεννί που πέθανε πρόωρα και άτεκνος.

Ο Γουίλιαμ παντρεύτηκε στις 20 Μαίου 1725 την χήρα του πρώτου ξαδέλφου του Έντουαρντ Αικατερίνη Τάττον, κόρη του Υπολοχαγού Γουίλιαμ Τάττον και της συζύγου του Ελισάβετ Μπουλ, ο μεγαλύτερος γιος τους ήταν ο Τζωρτζ Νέβιλ, 1ος κόμης του Αμπεργκαβεννί. Η Αικατερίνη πέθανε στην γέννα του δεύτερου γιου τους στις 20 Μαΐου 1732 και ο Γουίλιαμ προχώρησε σε δεύτερο γάμο με την Ρεβέκκα Ερμπέρ, κόρη του Τόμας Ερμπέρ, 8ου κόμη του Πέμπροκ και της συζύγου του Μάργκαρετ Σόουγιερ, με την δεύτερη σύζυγο του δεν απέκτησε παιδιά.
Ο Γουίλιαμ Νέβιλ εγκατέλειψε το οικογενειακό του σπίτι στο Μπίρλινγκ του Κεντ και μετακινήθηκε στο *Κίλντμπρουκ Παρκ* του Φόρεστ Ρόου και έχτισε μια βίλα (1733), γύρω απο την περιοχή αγόρασε εδάφη και ένα πάρκο. Το 2015 οικοδομήθηκε στην ίδια περιοχή οικία και κήπος, εκεί βρίσκεται η θέση του *Μισέλ Χάι Σκούλ*.
Διορίστηκε στην θέση του Μάστερ στο *Γραφείο Κοσμημάτων* (1739) και παρέμεινε μέχρι τον θάνατο του. Πέθανε στις 21 Σεπτεμβρίου 1744 στο Μπαθ και τάφηκε στις 30 Σεπτεμβρίου στο Ίστ Γκρίνστιντ, η διοίκηση των εδαφών του παραχωρήθηκε στις 20 Νοεμβρίου 1744.

## Παραπομπές
 		


## Πηγές

*G.E. Cokayne; with Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, « The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed., » 13 volumes in 14 (1910-1959; reprint in 6 volumes, Gloucester, U.K.: Alan Sutton Publishing, 2000)

## Εξωτερικοί σύνδεσμοι

*Το πάρκο του Κίλντμπρουλ
*Γουίλιαμ Νέβιλ

Κατηγορία:Οικογένεια Νέβιλ
Γουλιέλμος Γ΄ του Μομφερράτου

Ο **Γουλιέλμος Γ΄**, ιταλ. Guglielmo III (π. 970 - 1042) από τον Οίκο των Αλεράμιτσι ήταν μαρκήσιος τού Μομφερράτου και κόμης τού Βάντο (991-1042).

## Βιογραφία
Ήταν ο πρωτότοκος γιος τού Όθωνα Α΄ μαρκησίου τού Μομφερράτου.

Συνέχισε τη θρησκευτική πολιτική τού πάππου του Αλεράμο προστατεύοντας την Εκκλησία. Ίδρυσε τη μονή τού Σπόνιο· το 1014 μαζί με τον αδελφό του Ριπράνντο δώρισε γη στο αββαείο της Φρουττουάρια. Έκανε και άλλες δωρεές στο Άκουι Τέρμε το διάστημα 991-1002.

Αντίθετα, εγκατέλειψε την υποστήριξη τού Αλεράμο στη Γερμανία και παρενέβη στους πολέμους των Ιταλικών κοινοτήτων, που χαρακτηρίζουν την Ιταλία τού 11ου αι. Ακολούθησε την αντι-βασιλική συμμαχία με τον κόμη Όντεμπερτ τον ερυθρό, τον Ούλριχ-Μαμφρέδο μάργραβο τού Τορίνο και τον Λέοντα επίσκοπο τού Βερτσέλλι. Ωστόσο οι σύμμαχοι σύντομα βρέθηκαν σε αντιπαράθεση και να αντιμάχονται μεταξύ τους. Ο Λέων πολιόρκησε τη Σαντιά, έδρα τού Γουλιέλμου Γ΄ και εκείνος για να τον εκδικηθεί πολιόρκησε το Βετσέλλι και το ενέπρησε. Ο Γουλιέλμος Γ΄ υπέγραψε συμφωνία ειρήνης με τον Ούλριχ-Μάνφρεντ και πάντρεψαν τα παιδιά τους: ο γιος του Ερρίκος των Αλεράμιτσι νυμφεύτηκε την Αδελαΐδα των Αρντουινιδών, κόρη τού μαρκησίου του Τορίνο & Σούζα.

Ακόμη και όταν όλοι οι σύμμαχοί του ειρήνευσαν με τον βασιλικό στρατό, ο μαρκήσιος του Μομφερράτου συνέχισε να αντιστέκεται στον Κορράδο Β΄ των Σαλίων της Γερμανίας, αλλά κακόπαθε: ο βασιλιάς κατάστρεψε το φούριό του στην κοιλάδα της Όρμπα. Απεβίωσε πριν τις 29 Ιανουαρίου 1042, που ο γιος του Ερίκος τον αναφέρει σε μία πράξη δωρεάς στο ναό τού Τορίνο.

## Οικογένεια
Νυμφεύτηκε την Γουάσα (Waza), όπως μας πληροφορεί το έργο *Τα θαύματα τού αγ. Μπονόνιι*, η οποία προσευχήθηκε στον τάφο τού αγίου, ηγουμένου των σαντίσσιμι Μικέλε ε Τζενουάριο ντι Λουτσέντιο. Είχε τέκνα:
* Όθων Β΄ π. 1015-1084, μαρκήσιος τού Μομφερράτου.
* Ερρίκος.

## Πηγές
* Caravale, Mario (ed). *Dizionario Biografico degli Italiani: LX Grosso – Guglielmo da Forlì*. Rome, 2003.
* Marchesi di Monferrato: Guglielmo III.

Κατηγορία:Οίκος των Αλεράμιτσι
Ντίνα Άσερ-Σμιθ

Η **Ντίνα Άσερ-Σμιθ** (γενν. 4 Δεκεμβρίου 1995) είναι Βρετανίδα αθλήτρια του στίβου.

Συμμετέχει στα σπριντ. Έχει ένα χάλκινο μετάλλιο σε Ολυμπιακούς Αγώνες (4x100 μ. σκυταλοδρομία), καθώς και 2 μετάλλια σε Παγκόσμια Πρωταθλήματα. Έχει 3 χρυσά και 1 χάλκινο μετάλλιο σε Ευρωπαϊκά Πρωταθλήματα.

## Ατομικά ρεκόρ
### Ανοιχτός στίβος
* 100 μέτρα: 10.83 (Ντόχα 2019)
* 200 μέτρα: 21.88 (Ντόχα 2019)

### Κλειστός στίβος
* 60 μέτρα: 7.08 (Πράγα 2015)

## Παραπομπές


Κατηγορία:Βρετανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Ασερ-Σμιθ
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Όθων Β΄ του Μομφερράτου

Ο **Όθων Β΄**, ιταλ. Οttone/Oddone (π. 1015 - 20 Νοεμβρίου 1084) από τον Οίκο των Αλεράμιτσι ήταν μαρκήσιος τού Μομφερράτου (1042-84).

## Βιογραφία
Ήταν ο πρωτότοκος γιος τού Γουλιέλμου Γ΄ μαρκησίου τού Μομφερράτου και της Γουάσα.

Το 1042 διαδέχθηκε τον πατέρα του μαζί με τον νεότερο αδελφό του Ερρίκο, ο οποίος απεβίωσε περί το 1045. Έπειτα ο Όθων κυβέρνησε μόνος του, ώσπου απεβίωσε και ο ίδιος το 1084.

Τον διαδέχθηκε ο πρωτότοκος γιος του Γουλιέλμος Δ΄, ενώ ο δευτερότοκος Ερρίκος έγινε ο ιδρυτής του κλάδου των μαργράβων τού Οτσιμιάνο.

## Οικογένεια
Νυμφεύτηκε την Κωνσταντία της Σαβοΐας και είχε τέκνα:
* Γουλιέλμος Δ΄ π. 1030-1100, μαρκήσιος τού Μομφερράτου.
* Ερρίκος, έγινε ο ιδρυτής τού κλάδου των μαργράβων τού Οτσιμιάνο.

## Πηγές
* Schwennicke, Detlev. Europäische Stammtafeln: Stammtafeln zur Geschichte der Europäischen Staaten. Marburg: Verlag von J. A. Stargardt, 1978. (in German)

Κατηγορία:Οίκος των Αλεράμιτσι
Γουλιέλμος Δ΄ του Μομφερράτου

Ο **Γουλιέλμος Δ΄**, ιταλ. Gulielmo IV (π. 1030 - 1100) από τον Οίκο των Αλεράμιτσι ήταν μαρκήσιος του Μομφερράτου (1084-1100).

## Βιογραφία
Ήταν ο πρωτότοκος γιος τού Όθωνα Β΄ μαρκησίου τού Μομφερράτου και της Κωνσταντίας της Σαβοΐας.

Εμφανίζεται για πρώτη φορά σε έγγραφο τού 1059, όταν ανέλαβε την εξουσία στην πόλη Σαβόνα, ίσως έπειτα από αίτημα των πολιτών της (που υπαγόταν στον βασιλιά της Γερμανίας) για δικό τους κυβερνήτη. Το 1093 ήταν παρών, όταν ο Ερρίκος Δ΄ της Γερμανίας παραχώρισε τη μονή τού Μπρέμε στο ναό της Παβία. 

Σε μία πράξη τού 1096 παραχωρεί τα δικαιώματά του επί τού ναού του Αγ. Στεφάνου στο Αλέν.

## Οικογένεια
Από τον πρώτο του γάμο είχε δύο τέκνα· δεν γνωρίζουμε τη μετέπειτα ζωή τους.

Νυμφεύτηκε για δεύτερο φορά με την Όττα ντι Αλιέ και είχε τέκνο:
* Ρενιέ π. 1084-1135, μαρκήσιος τού Μομφερράτου.

## Πηγές
*Caravale, Mario (ed). *Dizionario Biografico degli Italiani: LX Grosso – Guglielmo da Forlì*. Rome, 2003.
*Marchesi di Monferrato: Guglielmo IV.

Κατηγορία:Οίκος των Αλεράμιτσι
Επιτροπή για τις Πέντε Βόρειες Κορεατικές Επαρχίες

δεξιά|μικρογραφία|280x280εσ|Πρώην σημαία της επιτροπής των Πέντε Βόρειων Κορεατικών Επαρχιών
δεξιά|μικρογραφία|280x280εσ|Χάρτης της Βόρειας Κορέας με επαρχιακές διαιρέσεις που διεκδικεί η Νότια Κορέα
δεξιά|μικρογραφία|280x280εσ|Πρώην σημαία της επιτροπής των Πέντε Βόρειων Κορεατικών Επαρχιών (1949-2016)
Η **Επιτροπή για τις Πέντε Βόρειες Κορεατικές Επαρχίες** (κορεατικά, χάνγκουλ: 이북5도위원회, χάντσα: 以北五道委員會, κυριολεκτικά "Επιτροπή των Πέντε Επαρχιών του Βορρά") είναι κυβερνητικός οργανισμός της Νοτίου Κορέας υπό την αιγίδα του Υπουργείου Ασφάλειας και Δημόσιας Διοίκησης.

## Ιστορία
Η επιτροπή, που ιδρύθηκε το 1949, είναι επίσημα υπεύθυνη για τη διοίκηση των πέντε Κορεατικών επαρχιών που βρίσκονται εξ ολοκλήρου βόρεια της Στρατιωτικής Γραμμής Οριοθέτησης, καθώς η κυβέρνηση της Νότιας Κορέας ισχυρίζεται επισήμως ότι είναι η μοναδική νόμιμη κυβέρνηση ολόκληρης της Κορέας. Ο Πρόεδρος της Νότιας Κορέας διορίζει διοικητές για καθεμία από τις πέντε επαρχίες. Ωστόσο, ο ρόλος τους είναι σε μεγάλο βαθμό συμβολικός, καθώς το έδαφος βρίσκεται υπό την αποτελεσματική δικαιοδοσία της Βόρειας Κορέας. Η βασική πρακτική λειτουργία της επιτροπής είναι να παράσχει υποστήριξη στους Βορειοκορεάτες λιποτάκτες που ζουν στη Νότια Κορέα, συμπεριλαμβανομένης της βοήθειας για την επανεγκατάσταση των Βορειοκορεατών και την οργάνωση κοινωνικών εκδηλώσεων για τους Βορειοκορεάτες.

Παρά το όνομά της, η επιτροπή δεν παίζει κανένα ρόλο στις σχέσεις Βόρειας-Νότιας Κορέας. Οι υποθέσεις της Βόρειας Κορέας αντιμετωπίζονται από το Υπουργείο Ενοποίησης. Σε περίπτωση κατάρρευσης της Βόρειας Κορέας, ενδεχόμενα πλάνα θα καλέσουν την δημιουργία νέου κυβερνητικού σώματος για την διοίκηση του Βορρά υπό την ηγεσία του Υπουργού Ενοποίησης. Σε αυτή τη περίπτωση, οι πέντε κυβερνήτες θα πρέπει να παραιτηθούν και η επιτροπή θα καταργηθεί.

## Σημαίες των πέντε βόρειων Κορεατικών επαρχιών

Αρχείο:Flag of Hamgyŏng-pukto (ROK).svg|Βόρειο Χάμγκιονγκ
Αρχείο:Flag of Hamgyŏng-namdo (ROK).svg|Νότιο Χάμγκιονγκ
Αρχείο:Flag of Hwanghae Province (ROK).svg|Χουάνγκχε
Αρχείο:Flag of P'yŏngan-pukto (ROK).svg|Βόρειο Πιόνγκαν
Αρχείο:Flag of P'yŏngan-namdo (ROK).svg|Νότιο Πιόνγκαν


## Νότιες επαρχίες με επικράτεια στη Βόρεια Κορέα
Δύο επαρχίες της Νότιας Κορέας, η Γκιόνγκι και Γκάνγκουον, έχουν επίσημα τμήματα της επικράτειάς τους στη Βόρεια Κορέα. Η κυβέρνηση της Νότιας Κορέας θεωρεί τους διοικητές αυτών των δύο επαρχιών ως επικεφαλής ολόκληρης της επαρχίας τους, συμπεριλαμβανομένων των τμημάτων του Βορρά.

* Επαρχία Γκιόνγκι - διεκδικούνται οι κομητείες Γκέσονγκ, Γκέπουνγκ και Τζάνγκνταν.
* Επαρχία Γκάνγκουον - από την επαρχία Κάνγκουον - διεκδικούνται οι Κομητείες Γκίμχουα, Ίτσον, Τόνγκτσον, Πιονγκάνγκ και Χόγιανγκ.

## Δείτε επίσης

* Κορεατική επανένωση
* Επιτροπή για την Ειρηνική Επανένωση της Πατρίδας

## Παραπομπές


## Εξωτερικοί σύνδεσμοι

* Official website of The Committee for the Five Northern Korean Provinces  

Κατηγορία:Κυβέρνηση της Νότιας Κορέας
Κατηγορία:Επαρχίες της Νότιας Κορέας
Κομητεία Βέρμλαντ

Η **Κομητεία Βέρμλαντ** (σουηδικά: *Värmlands län*) είναι κομητεία ή λεν στη δυτική κεντρική Σουηδία. Συνορεύει με τις σουηδικές κομητείες Νταλάρνα, Ερεμπρού και Βέστρα Γκέταλαντ, καθώς και με τις νορβηγικές κομητείες Όστφολντ, Άκερσχους και Χέντμαρκ προς τα δυτικά. Ο πρίγκηπας Καρλ Φίλιπ είναι δούκας της Βέρμλαντ.

## Επαρχία

Ο νομός έχει περίπου τα ίδια όρια με την επαρχία Βέρμλαντ, εκτός από το ότι οι δήμοι Καρλσκόγκα και Ντέγκερφορς ανήκουν στην κομητεία Έρεμπρο.

## Διοίκηση
Η κομητεία Βέρμλαντ δημιουργήθηκε το 1779, όταν χωρίστηκε από τη Κομητεία Νέρκε και Βέρμλαντ.

Ο κύριος στόχος του Διοικητικού Συμβουλίου της Κομητείας είναι να εκπληρώσει τους στόχους που έχουν θέσει οι Εθνικές Πολιτικές από το Ρίκσνταγκ και την Κυβέρνηση, να συντονίσει τα συμφέροντα της κομητείας, να προωθήσει την ανάπτυξη της κομητείας, να καθορίσει περιφερειακούς στόχους και να διασφαλίσει τη δέουσα διαδικασία κατά τη διεκπεραίωση κάθε υποθέσεως. Το Διοικητικό Συμβούλιο της Κομητείας είναι κυβερνητική υπηρεσία με επικεφαλής τον Κυβερνήτη.

## Πολιτική
Το κομητειακό συμβούλιο της Βέρμλαντ ονομάζεται *Landstinget i Värmland*.

## Δήμοι
δεξιά|240x240εσ
Η κομητεία καταλαμβάνει τους παρακάτω δήμους:

* Άρβικα
* Έντα
* Φίλιπσταντ
* Φορσχάγκα
* Γκρουμς
* Χάγκφορς
* Χάμμαρε
* Κάρλσταντ
* Κιλ
* Κριστίνεχαμν
* Μούνκφορς
* Στόρφορς
* Σούννε
* Σέφλε
* Τόρσμπι
* Ώργιενγκ

## Κλίμα
Η Βέρμλαντ που είναι μια μεσόγειος νομός οδηγώντας σε μεγαλύτερες διαφορές θερμοκρασίας σε σχέση με τη γειτονική δυτική ακτή της Σουηδίας και τη νότια ακτή της Νορβηγίας. Ως αποτέλεσμα, οι νότιες περιοχές του νομού έχουν υγρό ηπειρωτικό κλίμα με ισχυρές ωκεάνιες επιρροές. Ο τελευταίος τύπος κλίματος επικρατεί σε μια μικρή περιοχή στις όχθες της λίμνης Βένερν λόγω της πρόσφατης αύξησης της θερμοκρασίας. Οι περισσότερες βόρειες περιοχές έχουν υποαρτικό κλίμα με σχετικά ήπιους χειμώνες για τον τύπο του κλίματος. Η υπκαρτική ταξινόμηση περιοχών όπως οι Χάγκφορς και Τόρσμπι οφείλεται περισσότερο στις δροσερές καλοκαιρινές νύχτες που καθιστούν τον Σεπτέμβριο μήνα όπου οι μέσες θερμοκρασίες είναι μικρότερες από 10 °C.

## Εραλδική
Η κομητεία Βέρμλαντ κληρονόμησε το εθνόσημό της από την κομητεία με το ίδιο όνομα. Όταν παρουσιάζεται με βασιλικό στέμμα, εκπροσωπεί το Διοικητικό Συμβούλιο της κομητείας.

## Δείτε επίσης

* Δούκας του Βέρμλαντ, τίτλος μελών της βασιλικής οικογένειας (βλέπε Δουκάτα στη Σουηδία). Ο τίτλος κατέχεται από τον Πρίγκιπα Καρλ Φίλιπ, Δούκα του Βέρμλαντ
* Εγκενές

## Παραπομπές


## Εξωτερικοί σύνδεσμοι

* Värmland County Administrative Board
* Värmland County Council 
* Värmland Regional Association
* Heraldry of Värmland

Βερμλαντ
Λαρς Άρονσσον

Ο **Λαρς Έρικ Άρονσσον** (σουηδικά: Lars Aronsson, γεννήθηκε στις 19 Μαρτίου 1966 στο Έρεμπρο της Σουηδίας) είναι Σουηδός προγραμματιστής, σύμβουλος και ο ιδρυτής δύο σουηδικών δικτυακών τόπων: το δωρεάν αρχείο ηλεκτρονικών βιβλίων Project Runeberg και το σουηδόφωνο βίκι Susning.nu.

Ο Άρονσσον βραβεύτηκε με το "IP-priset" το 2007 για το έργο του στο Project Runeberg, Susning.nu και τη Wikimedia Sverige. Έχει προσελκύσει προσοχή για το έργο του στο OpenStreetMap.

## Παραπομπές


## Εξωτερικοί σύνδεσμοι
* 
* Αρχική σελίδα του Άρονσσον

Κατηγορία:Σουηδοί προγραμματιστές
Νόιζιντλ αμ Ζέε

Το **Νόιζιντλ αμ Ζέε** (γερμανικά: Neusiedl am See, , , , ) είναι μια πόλη στο κρατίδιο Μπούργκενλαντ της Αυστρίας και διοικητικό κέντρο της επαρχίας Νόιζιντλ αμ Ζέε.

Βρίσκεται στη βόρεια ακτή της Νοϊζίντλερ Ζέε.

## Ιστορία
Η πρώτη αναφορά του "Σουμποτέιλ" (αναφερόμενη στο δικαίωμά του διεξάγει τις αγορές του Σαββάτου) χρονολογείται από το 1209. Στα μέσα του 13ου αιώνα, η πόλη καταστράφηκε από τους Μογγόλους και το 1282 επανεγκαταστάθηκε με την επωνυμία "Νιουζίντελ". Το 1517 το Νόιζιντλ έλαβαν δικαιώματα αγοράς. Το Νόιζιντλ το 1683 ήταν στην αυγή της δεύτερης τουρκικής πολιορκίας και το 1708 η πόλη καταστράφηκε από τον Κουρούτς. Το Νόιζιντλ αμ Ζέε έλαβε χάρτα πόλης το 1926, το οποίο είχε ήδη ερευνηθεί το 1824.

Η περιοχή ήταν, όπως και το υπόλοιπο Μπούργκενλαντ, με την Ουγγαρία έως το 1920/21 (Γερμανική Δυτική Ουγγαρία). Μετά το τέλος του Α΄ Παγκοσμίου Πολέμου, συμπεριλήφθη μετά από σκληρές διαπραγματεύσεις στη Γερμανική Δυτική Ουγγαρία στη Συνθήκη του Αγίου Γερμανού και Τριανόν στην Αυστρία το 1919. Ο τόπος ανήκε από το 1921 στο νεοσυσταθέν κρατίδιο του Μπούργκενλαντ.

## Πληθυσμός

## Γκαλερί

Αρχείο:Neusiedl am See Holy trinity column.jpg|Στήλη της Αγίας Τριάδας δημιουργημένη το 1713-14 από τον Ελίας Χύγκελ, Σεπτέμβριος 1992.
Αρχείο:Nezsider légifotó1.jpg|Το ερείπιο Τάμπορ, πύργος παρακολούθησης πιθανώς από τον 16ο αιώνα.
Αρχείο:Nezsider légifotó2.jpg|Αεροφωτογραφία του ερείπιου Τάμπορ.


## Δείτε επίσης

* Οστάουτομπαν
* Κομητεία Μόσον
* Κατάλογος στρατοπέδων συγκέντρωσης
* Ιπτάμενος Ολλανδός (ντίνγκι)

## Παραπομπές


## Εξωτερικοί σύνδεσμοι

* Official website (German) with 3 lifecams, one of them an inhabited stork's nest (checked 2008-06-01)
* Aerial photograph, view towards N
* similar, higher resolution (app. 2.5 MB)

Κατηγορία:Πόλεις της Αυστρίας
Ρενιέ, μαρκήσιος του Μομφερράτου

Ο **Ρενιέ, μαρκήσιος του Μομφερράτου**,( Ιταλ. *Ranieri*, 1084 - 1135) Μαρκήσιος του Μομφερράτου (1100 - 1135) από τον Οίκο των Αλεράμιτσι ήταν γιος και διάδοχος του Γουλιέλμου Δ΄ του Μομφερράτου και της Όττα ντι Ανιέ.

## Μαρκήσιος του Μομφερράτου

Σε διατάγματα της εποχής του εμφανίζεται πολύ ισχυρός άντρας, ο Οίκος των Αλεράμιτσι βγήκε απο την αφάνεια και απέκτησε ισχυρή πολιτική επιρροή στην Ιταλική χερσόνησο. Είναι ασαφές πότε ξεκίνησε να κυβερνά, εμφανίζεται πρώτη φορά σε διάταγμα (1111), ακολούθησαν άλλα διατάγματα (1126, 1133) που εμφανίζεται με συγγενείς του να ιδρύουν την Κιστερκιανή μονή της Σάντα Μαρία ντι Λουτσέντιο στο Τορίνο. Από το 1111 ήταν οπαδός του Ερρίκου Ε΄ της Αγίας Ρωμαϊκής Αυτοκρατορίας, την ίδια χρονιά η εκκλησία του Βία Φραγκιγκένα με αυτοκρατορικό διάταγμα περνά στο Τορίνο. Την ίδια χρονιά ο Ρενιέ και ο ξάδελφος του Ομπέρτο Α΄ του Οτσιμιάνο δωρίζουν το μοναστήρι του Σαιν Εβασίου του Καζάλε στην μονή του Σαιν Μαρτίνο του Ζενζάνο, η πράξη αυτή δείχνει ότι η περιοχή του Οτσιμιάνο ήταν στο παρελθόν έδρα βασιλέων. 
Ο Ρενιέ δώρισε το μερίδιο του στο Λανγκιάνο στο στην μονή του Σαιν Σεκόντο ντι Τέρρα Ρόσσα που σχετίζεται με το *αβαείο της Φρουτουαρία*, βρέθηκε μαζί με τον αυτοκράτορα όταν παραχωρούσε πολλά κάστρα στον ανιψιό του Κορράδο Γ΄ της Γερμανίας

## Οικογένεια

Με την σύζυγο του Γκιζέλα της Βουργουνδίας, μαρκησία του Μομφερράτου απέκτησε :

*Ιωάννα, παντρεύτηκε τον Γουλιέλμο-Κλίτο (1127) αλλά χήρεψε την επόμενη χρονιά.
*Γουλιέλμος Ε΄ του Μομφερράτου
*Ματθίλδη
*Αδελασία, μοναχή
*Ισαβέλλα

## Παραπομπές
 		


## Πηγές

*Europäische Stammtafeln: Stammtafeln zur Geschichte der Europäischen Staaten, Neue Folge, Herausgegeben von Detlev Schwennicke (Marburg, Germany: Verlag von J. A. Stargardt, 1984)
*Usseglio, Leopoldo. I Marchesi di Monferrato in Italia ed in Oriente durante i secoli XII e XIII. 1926.

## Εξωτερικοί σύνδεσμοι

*Ρενιέ, μαρκήσιος του Μομφερράτου

Κατηγορία:Οίκος των Αλεράμιτσι
Μαρία Μπελιμπασάκη

Η **Μαρία Μπελιμπασάκη** είναι Ελληνίδα αθλήτρια του στίβου. Συμμετέχει στα αγωνίσματα των σπριντ (δρόμοι ταχύτητας).

Γεννήθηκε στη Σητεία της Κρήτης στις 19 Ιουνίου 1991. 

Άρχισε τη σταδιοδρομία της τρέχοντας στα 100 και τα 200 μέτρα. Στους Ολυμπιακούς Αγώνες του 2012 δεν κατάφερε να προκριθεί στα ημιτελικά των 100 και των 200 μέτρων. Στα τρία παγκόσμια πρωταθλήματα (2013, 2015 και 2017) που συμμετείχε δεν κατάφερε να προκριθεί στους τελικούς των 200 μέτρων. Στους Ολυμπιακούς Αγώνες του 2016 ήταν 37η στις σειρές προκριματικών στα 200 μέτρα. 

Στις αρχές του 2017 μεταγράφηκε στον Πανναξιακό Α.Ο.. Από το 2018 άφησε τα 200 και τα 100 μέτρα και ξεκίνησε τα 400 μέτρα. Στο Παγκόσμιο Πρωτάθλημα Κλειστού Στίβου 2018 αποκλείστηκε στους ημιτελικούς γιατί πάτησε την εσωτερική γραμμή. Στο Ευρωπαϊκό Πρωτάθλημα Στίβου 2018 κατέκτησε το ασημένιο μετάλλιο στα 400 μέτρα με 50,45 δευτερόλεπτα. Κατέρριψε έτσι και το πανελλήνιο ρεκόρ που είχε ως τότε η Φανή Χαλκιά με 50,56 (επί σχεδόν 14 χρόνια). Στο τέλος του αγώνα, η Μαρία είπε ότι *«έτρεξε για τις ψυχές των θυμάτων στη φονική πυρκαγιά στο [[Μάτι Αττικής]]»*.

## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κόλντο Μιτσελένα

Ο **Κόλντο Μιτσελένα** (γνωστός και ως **Λουίς Μιτσελένα**, Koldo Mitxelena Ερέντερια, 1915 - Σαν Σεμπαστιάν, 1987) ήταν Ισπανός γλωσσολόγος βασκικής καταγωγής. Θεωρείται μία από τις μεγαλύτερες μορφές της βασκικής γλώσσας και γλωσσολογίας, έχοντας συμβάλλει μαζικά στη διαδικασία ενοποίησή της.

## Βιογραφία
Ο πατέρας του ήταν οπαδός του Βασκικού Εθνικιστικού Κόμματος ενώ η μητέρα του προερχόταν από τη βασκογαλλική κωμόπολη του Σαν-Ζαν-ντε-Λυ. Από την εφηβική του ηλικία αναγκάστηκε να εργαστεί λόγω αρρώστιας του πατέρα του ενώ την ίδια εποχή άρχισε να συχνάζει στους εθνικιστικούς κύκλους της Ερέντερια υπό την επιρροή του Βάσκου λογοτέχνη Σαμπιέρ ντε Λισάρδι. Μετά την έκρηξη του Ισπανικού Εμφυλίου, ο Μιτσελένα προσφέρθηκε ως εθελοντής στα δημοκρατικά στρατεύματα, γεγονός που οδήγησε στην καταδίκη του από τη δικτατορία του στρατηγού Φράνκο, αρχικά σε θάνατο κι έπειτα σε 30 χρόνια φυλάκισης. Εντούτοις, μετά από πέντε χρόνια φυλάκισης επέστρεψε το 1945 στην γενέθλια πόλη του. Έκτοτε παρακολούθησε πανεπιστημιακές σπουδές στο Κεντρικό Πανεπιστήμιο της Μαδρίτης, επιβιώνοντας με δυσκολίες. Έλαβε το διδακτορικό του δίπλωμα το 1959 και, με τη βοήθεια του φίλου του Αντόνιο Τοβάρ, δίδαξε γλωσσολογία και βασκική γλώσσα στο Πανεπιστήμιο της Σαλαμάνκα. Επίσης υπήρξε φίλος του γάλλου γλωσσολόγου Αντρέ Μαρτινέτ, τον οποίο γνώρισε κατά τη διαμονή του στη Γαλλία.

Αναφορικά με τη βασκική γλώσσα, υπήρξε ένας από τους αρχιτέκτονες της Κοινής Βασκικής, της ενοποιημένης μορφής της βασκικής γλώσσας, στα πλαίσια της Βασιλικής Ακαδημίας της Βασκικής Γλώσσας. Επίσης με την Ισπανική Μεταπολίτευση, προώθησε τη δημιουργία του Πανεπιστημίου της Χώρας των Βάσκων και του *Γενικού Βασκικού Λεξικού*, όντας ο καθοδηγητής πολλών νέων βάσκων φιλολόγων.

## Έργα

* *Historia de la literatura vasca* (1960)
* *Fonética histórica vasca* (1961)
* *Lenguas y protolenguas* (1963)
* *Textos arcaicos vascos* (1964)
* *Sobre el pasado de la lengua vasca* (1964)
* *Diccionario etimológico vasco* (μαζί με τον Αντόνιο Τοβάρ και Μιγέλ Αγούδ)

## Παραπομπές


Κατηγορία:Ισπανοί γλωσσολόγοι
Κατηγορία:Βασκική γλώσσα
Κατηγορία:Ισπανοί ακαδημαϊκοί
Αρωνιάδα Ευρυτανίας

Η **Αρωνιάδα** είναι ημιορεινός οικισμός στο νομό Ευρυτανίας σε υψόμετρο 470 μέτρων. Το χωριό βρίσκεται ανατολικά του Ταυρωπού (Μέγδοβας) και κοντά στη σιδερένια γέφυρα του Μέγδοβα της ΕΟ Καρπενησίου - Αγρινίου. Απέχει 30 χλμ. βορειοδυτικά από το Καρπενήσι και 89 χλμ. βορειοανατολικά από το Αγρίνιο. Ως οικισμός αναφέρεται για πρώτη φορά στην απογραφή του 1951 ως μέρος της τότε κοινότητας Καλεσμένου. Σύμφωνα με το σχέδιο Καλλικράτης μαζί με το Άνω Καλεσμένο, το Καλεσμένο και το Μοναστηράκι αποτελούν τη τοπική κοινότητα Καλεσμένου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό 1 μόνο κάτοικο.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ) 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Ποδοσφαιρική Ομοσπονδία Μπανγκλαντές

Η **Ποδοσφαιρική Ομοσπονδία Μπανγκλαντές** (βεγγαλικά: বাংলাদেশ ফুটবল ফেডারেশন‎, αγγλικά: *Bangladesh Football Federation*, BFF) είναι το ανώτατο διοικητικό όργανο όσον αφορά το άθλημα του ποδοσφαίρου στο Μπανγκλαντές. Η έδρα της βρίσκεται στη Ντάκα και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων του Μπανγκλαντές.

## Ιστορία
Ο οργανισμός ιδρύθηκε στις 15 Ιουλίου 1972 από τον Γιουσούφ Αλί (πρώην Υπουργός Παιδείας, Πολιτισμού και Αθλητισμού). Ο Αλί προέδρευσε με γενικό γραμματέα τον Αμπούλ Χασέμ. Προσχώρησε στην Ασιατική Συνομοσπονδία Ποδοσφαίρου (AFC) το 1973, ενώ εντάχθηκε στην Παγκόσμια Ποδοσφαιρική Ομοσπονδία (FIFA) το 1976.

## Παραπομπές


## Eξωτερικοί σύνδεσμοι

* 

Μπαγκλαντες
Κατηγορία:Ποδόσφαιρο στο Μπανγκλαντές
Γιουστίνα Σφιέντι-Ερσέτιτς

Η **Γιουστίνα Σφιέντι-Ερσέτιτς** (πολωνικά: *Justyna Święty-Ersetic*, 3 Δεκεμβρίου 1992) είναι Πολωνή αθλήτρια του στίβου, η οποία ειδικεύεται στα 400 μέτρα.

## Καριέρα
Η Σφιέντι-Ερσέτιτς αγωνίστηκε στη σκυταλοδρομία 4 × 400 μ. στους Θερινούς Ολυμπιακούς Αγώνες του 2012 και του 2016. Στο ίδιο αγώνισμα κέρδισε το χάλκινο μετάλλιο στο Παγκόσμιο Πρωτάθλημα του 2017. Στο Ευρωπαϊκό Πρωτάθλημα του 2018 στο Βερολίνο, κέρδισε ένα ατομικό χρυσό και αργότερα βοήθησε επίσης την πολωνική ομάδα να κερδίσει το χρυσό, παρά το γεγονός ότι και οι δύο τελικοί είχαν διαφορά μεταξύ τους λιγότερο από δύο ώρες.

Στους Θερινούς Ολυμπιακούς Αγώνες του 2020 αγωνίστηκε για την Πολωνία στη μικτή σκυταλοδρομία 4 x 400 μ., κερδίζοντας το χρυσό και στη σκυταλοδρομία 4 × 400 μ. γυναικών, κερδίζοντας το αργυρό μετάλλιο.

Τα ατομικά ρεκόρ της 400 μέτρα είναι 50,41 δευτερόλεπτα σε ανοιχτό στίβο (Βερολίνο, 2018) και 51,34 δευτερόλεπτα σε κλειστό στίβο (Τόρουν, 2021). το οποίο είναι ρεκόρ Πολωνίας.

## Παραπομπές


## Εξωτερικοί σύνδεσμοι

* 
* 

Κατηγορία:Πολωνές αθλήτριες δρόμων ταχύτητας
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στη Θερινή Πανεπιστημιάδα 2015
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Πολωνοί χρυσοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αξιωματικοί του Τάγματος της Αναγέννησης της Πολωνίας
Ερρίκος του Μομφερράτου

Ο **Ερρίκος** (ιταλ.:*Enrico*) (π. 1020 - π. 1044/5) από τον Οίκο των Αλεράμιτσι ήταν μαρκήσιος τού Μομφερράτου.

## Βιογραφία
Ήταν ο δευτερότοκος γιος τού Γουλιέλμου Γ΄ μαρκησίου τού Μομφερράτου και της Γουάσα.

Από το 1042 ήταν συγκυβερνήτης της μαρκιωνίας τού Μομφερράτου, μαζί με τον μεγαλύτερο αδελφό του Όθωνα Β΄. Απεβίωσε σε ηλικία 24-25 ετών και ο Όθων Β΄ έμεινε μόνος κυβερνήτης της επικράτειας.

## Οικογένεια
Πιθανώς π. το 1041 και σίγουρα πριν τις 19 Ιανουαρίου 1042, νυμφεύτηκε την Αδελαΐδα των Αρντουινιδών, κόρη και κληρονόμο τού Ούλριχ-Μάνφρεντ Β΄ μαρκησίου της Σούζα και κόμη τού Τορίνο. Όταν η Αδελαΐδα ανέλαβε την κληρονομία της, οι δύο μεγάλες μαρκιωνίες της βορειοδυτικής Ιταλίας, το Τορίνο και το Μομφερράτο, ενώθηκαν προσωρινά.

## Πηγές
* R. Merlone, ‘Prosopografia aleramica (secolo X e prima metà dell'XI),' Bollettino storico-bibliografico subalpino, LXXXI, (1983), 451-585.

Κατηγορία:Οίκος των Αλεράμιτσι
Πρωτάθλημα ποδοσφαίρου Μπανγκλαντές

Η **Πρέμιερ Λιγκ Μπανγκλαντές** (αγγλικά: *Bangladesh Premier League*, BPL) αποτελεί την κορυφαία κατηγορία στο σύστημα ποδοσφαιρικών πρωταθλημάτων Μπανγκλαντές. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Μπανγκλαντές.

## Ιστορία
Αρχικά το Πρωτάθλημα της Ντάκα ήταν γνωστό ως το κορυφαίο πρωτάθλημα ποδοσφαίρου στο Μπαγκλαντές. Tο 2000 ξεκίνησε για πρώτη φορά ένα εθνικού επιπέδου πρωτάθλημα ποδοσφαίρου. Το 2007, η ομάδα που κατέκτησε τον τίτλο στο Πρωτάθλημα της Ντάκα και οι κορυφαίες ομάδες κυρίως από τη Ντάκα και άλλα μέρη της χώρας προωθήθηκαν στο πρώτο επαγγελματικό πρωτάθλημα. Το 2011 δημιουργήθηκε πρωτάθλημα δεύτερης κατηγορίας.

## Παραπομπές


## Εξωτερικοί σύνδεσμοι
* 

Μπανγκλαντες
Πρωταθλημα
Μπαγκλαντες
Λίφου

Το **Λίφου** () είναι νησί και δήμος της επαρχίας των Νήσων Λουαγιοτέ της Νέας Καληδονίας, μιας υπερπόντιας κτήσης της Γαλλίας στον Ειρηνικό ωκεανό. Ο οικισμός Ουέ, στο νησί Λίφου, είναι το διοικητικό κέντρο του νησιού αλλά και των Νήσων Λουαγιοτέ.

## Γεωγραφία
Το Λίφου έχει ακανόνιστο σχήμα, έχει μήκος 81 χλμ. και πλάτος 16 έως 24 χιλιόμετρα. Το νησί είναι επίπεδο χωρίς λόφους ή ποτάμια, αλλά έχει άφθονη βλάστηση, πυκνές εσωτερικές ζούγκλες, εύφορα εδάφη, πετρώματα με αναβαθμίδες και κοραλλιογενείς υφάλους και κοράλλια.

Το νησί Λίφου είναι μια πρώην βυθισμένη ατόλλη κοραλλιών που ήταν μέρος ενός βυθισμένου ηφαιστείου. Πριν από περίπου 2 εκατομμύρια χρόνια, το νησί ανυψώθηκε και σήμερα το υψηλότερο σημείο του βρίσκεται σε ύψος 60 μέτρα πάνω από τη στάθμη της θάλασσας. Δεδομένου ότι δεν υπάρχουν ποτάμια στο Λίφου, το νερό προέρχεται από τη βροχή που διέρχεται από το ασβεστολιθικό έδαφος και σχηματίζει λίμνες γλυκού νερού.

## Παραπομπές


## Εξωτερικοί σύνδεσμοι
* 

Λιφου
Τίμοθι Τρέντγουελ

Ο **Τίμοθι Τρέντγουελ** (αγγλ.: *Timothy Treadwell*, 29 Απριλίου 1957 - 5 Οκτωβρίου 2003) ήταν Αμερικανός λάτρης των αρκούδων, περιβαλλοντολόγος, σκηνοθέτης ντοκιμαντέρ και ιδρυτής του οργανισμού προστασίας των αρκούδων Grizzly People. Έζησε μεταξύ των αρκούδων γκρίζλι του Εθνικού Δρυμού Κατμάι στην Αλάσκα για 13 καλοκαίρια. Στο τέλος του 13ου καλοκαιριού του στο δρυμό, το 2003, ο ίδιος και η κοπέλα του Άμι Χούγκεναρντ (αγγλ.: *Amie Huguenard*) σκοτώθηκαν και σχεδόν φαγώθηκαν πλήρως από μια 28χρονη καφέ αρκούδα, της οποίας το στομάχι αργότερα βρέθηκε να περιέχει ανθρώπινα κατάλοιπα και ρούχα. Η ζωή, η δουλειά και ο θάνατος του Τρέντγουελ ήταν το θέμα της ταινίας ντοκιμαντέρ που έχει πάρει εξαιρετικές κριτικές *[[Grizzly Man]]* (2005) του Βέρνερ Χέρτσογκ.

## Παραπομπές


Κατηγορία:Περιβαλλοντολόγοι
Κατηγορία:Αμερικανοί παραγωγοί ντοκιμαντέρ
Χρυσή Σφαίρα Σέσιλ Ντε Μιλ

Το **Βραβείο Σέσιλ Ντε Μιλ** (αγγλικά: Cecil B. DeMille Award) είναι μια τιμητική Χρυσή Σφαίρα που απονέμεται κάθε χρόνο από την Ένωση Ανταποκριτών Ξένου Τύπου του Χόλυγουντ, για την « εξαιρετική συμβολή στον κόσμο της ψυχαγωγίας». Το διοικητικό συμβούλιο επιλέγει τα τιμώμενα προσώπα από μια ποικιλία από ηθοποιούς, σκηνοθέτες, συγγραφείς και  παραγωγούς που έχουν κάνει μια σημαντική καριέρα στην κινηματογραφική βιομηχανία.
Το βραβείο αυτό παρουσιάστηκε  για πρώτη φορά στη 9η τελετή απονομής των Χρυσών Σφαιρών τον Φεβρουάριο του  1952 και πήρε το όνομά του προς τιμήν του πρώτου παραλήπτη του, Σέσιλ Ντε Μιλ. Η Ενωση Ανταποκριτών επέλεξε τον Ντε Μιλ λόγω του κύρος του στη βιομηχανία  και του «διεθνώς αναγνωρισμένο και σεβαστό όνομα » του. Ο Ντε Μιλ έλαβε το βραβείο το έτος της προτελευταίας του ταινίας, Το Όγδοο Θαύμα, που έκανε πρεμιέρα. Ένα χρόνο αργότερα, το 1953, το βραβείο  απονεμήθηκε στον παραγωγό Γουώλτ Ντίσνεϋ.

## Κατάλογος Τιμωμένων Προσώπων





## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Χρυσές Σφαίρες
Μαρέ

Το **Μαρέ** () είναι νησί και δήμος της επαρχίας των Νήσων Λουαγιοτέ της Νέας Καληδονίας, μιας υπερπόντιας κτήσης της Γαλλίας στον Ειρηνικό ωκεανό.

## Γεωγραφία
Το νησί έχει μήκος 42 χιλιόμετρα και πλάτος 16 έως 33 χλμ. Βρίσκεται βορειοανατολικά του νησιού Γκραντ Τερ, της ηπειρωτικής χώρας της Νέας Καληδονίας. Όπως και το γειτονικό, προς τον βορρά, το Λίφου, το Μαρέ είναι μια ανυψωμένη κοραλλιογενής ατόλλη, μια πρώην ατολή που έχει ανυψωθεί περίπου 120 μέτρα. Το εσωτερικό του νησιού ήταν πρώην λιμνοθάλασσα, που περιβάλλεται από ένα χείλος ψηλότερης γης που ήταν ο δακτύλιος των νησίδων και των υφάλων. Λόγω της ανύψωσης, η σημερινή ακτογραμμή είναι σχετικά πρόσφατη και έχει μόνο μικρά τμήματα υφάλων, σε αντίθεση με τα εκτεταμένα τμήματα υφάλων που βρίσκονται στο κύριο νησί της Νέας Καληδονίας, Γκραντ Τερ. Πίσω από τους παραθαλάσσιους γκρεμούς του Μάρε βρίσκονται στενές παραλίες.

## Παραπομπές


## Εξωτερικοί σύνδεσμοι
* 

Μαρε
Ιταλικό πρωτάθλημα ποδοσφαίρου ανδρών 2018-19

Το **Ιταλικό πρωτάθλημα ποδοσφαίρου ανδρών 2018-19** είναι η 117η διοργάνωση της κορυφαίας ποδοσφαιρικής κατηγορίας ανδρών στην Ιταλία. Συνολικά, όπως κάθε χρόνο, συμμετέχουν 20 ομάδες (17 από το περσινό πρωτάθλημα και 3 που κέρδισαν την άνοδο από την 2η κατηγορία). Η Γιουβέντους κατέκτησε για 35η φορά το πρωτάθλημα.

## Ομάδες και τοποθεσίες

## Βαθμολογία

* 1  Η Κιέβο Βερόνα έχει δεχθεί ποινή αφαίρεσης 3 βαθμών. 

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

## Κορυφαίοι στις ασίστ

## Πηγές
- Επίσημος ιστότοπος 
- Soccerway.com

## Παραπομπές


Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2018–2019
Ποδοσφαιρική Ομοσπονδία Λάος

Η **Ποδοσφαιρική Ομοσπονδία Λάος** (λαοτινά: ສະຫະພັນ ບານເຕະ ແຫ່ງຊາດ ລາວ‎, αγγλικά: *Lao Football Federation*, LFF) είναι το ανώτατο διοικητικό όργανο όσον αφορά το άθλημα του ποδοσφαίρου στο Λάος. Η έδρα της βρίσκεται στη Βιεντιάν και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων του Λάος.

## Ιστορία
Ο οργανισμός ιδρύθηκε το 1951. Εντάχθηκε στην Παγκόσμια Ποδοσφαιρική Ομοσπονδία (FIFA) το 1952. Προσχώρησε στην Ασιατική Συνομοσπονδία Ποδοσφαίρου (AFC) το 1968.

## Παραπομπές


## Eξωτερικοί σύνδεσμοι

* 

Λαος
Κατηγορία:Ποδόσφαιρο στο Λάος
Γλώσσα Λεμπένα

Η **Λεμπένα**, επίσης γνωστή ως **Λεμπένα Πίι**, **Νανίμπα Πίι**, **Ουγιαλίπα Πίι**, ή **Ουάπι Πίι**, είναι γλώσσα Ένγκα που ομιλείται στην Παπούα Νέα Γουινέα. Ομιλείται στην επαρχία ανατολικού Σέπικ.

## Ορθογραφία

## Παραπομπές


## Εξωτερικοί σύνδεσμοι

* 

Λ
Γλώσσα Σαμπερίγκι

Η **Σαμπερίγκι**, ή **Σάου**, είναι μια Διανεογουινεακή γλώσσα στην Επαρχία Νότιων Υψιπέδων της Παπούα Νέας Γουινέας. Ανήκει στον κλάδο των γλωσσών Ένγκα (νότιες Ένγκα).

## Παραπομπές


Σ
Γλώσσα Ουίρου

Η **Ουίρου **ή **Ουίτου **είναι η γλώσσα που ομιλείται από τους Ουίρου της επαρχίας Ιαλίμπου-Πάνγκια της επαρχίας Νότιων Υψιπέδων της Παπούα Νέας Γουινέας.

Οι αντωνυμίες που μοιάζουν με τα διανεογουινεακάδεν είναι πρώτου πληθυντικού (

## Περαιτέρω ανάγνωση

* "Outside and Inside Meanings: Non-Verbal and Verbal Modalities of Agonistic Communication the Wiru of Papua New Guinea" in *Man and Culture in Oceania*, Vol. 15

Ο